Source: http://tampere.cloudnc.fi/fi-FI/Toimielimet/Yhdyskuntalautakunta/Kokous_632018/Muistutus_ja_asemakaavaehdotuksen_hyvaks(49241)
Timestamp: 2020-06-02 13:45:48+00:00
Document Index: 18400378

Matched Legal Cases: ['§ 45', '§ 40', '§ 41', '§ 42', '§ 43', '§ 44', '§ 46', '§ 47', '§ 48', '§ 49', '§ 50']

Muistutus ja asemakaavaehdotuksen hyväksyminen, Hervanta, korttelit 7121, 7122, 7123 ja 7124, vaiheasemakaava nro 8697 | Tampere esityslistat ja pöytäkirjat
Kokous 6.3.2018
Muistutus ja asemakaavaehdotuksen hyväksyminen, Hervanta, korttelit 7121, 7122, 7123 ja 7124, vaiheasemakaava nro 8697
Yhdyskuntalautakunta, kokous 6.3.2018
§ 45 Muistutus ja asemakaavaehdotuksen hyväksyminen, Hervanta, korttelit 7121, 7122, 7123 ja 7124, vaiheasemakaava nro 8697
TRE:7613/10.02.01/2017
Yhdyskuntalautakunta, 12.12.2017
PERUS- JA TUNNISTETIEDOT
Tampereen kaupungin Hervannan kaupunginosan kortteleita 7121-7124
Kaavan laatija: Tampereen kaupunki, kaupunkiympäristön suunnittelu, asemakaavoitus, projektiarkkitehti Aulikki Graf.
Asemakaavan muutoksen kohteena ovat Hervannan pohjoisosassa sijaitsevat asuinkorttelit 7121, 7122, 7123 ja 7124. Kortteleista poistetaan merkintä LPA. Kortteleissa on 5-8 -kerroksisia asuintaloja. Kortteleiden autopaikat sijoittuvat lähistöllä oleville pysäköintialueille, joita sijoittuu kortteleihin 7125, 7133, 7134 ja 7207. Kaava-alue sijaitsee noin 7 km kaupungin keskustasta kaakkoon.
Kaava-alue on osittain Tampereen kaupungin omistama ja sillä on voimassa 23.6.1982 vahvistettu asemakaava nro 5818.
Asuinkortteleiden 7121 - 7124 nykyisessä asemakaavassa on osa autopaikoista osoitettu korttelissa 7125 olevalle pysäköintialueelle (LPA). Vireillä olevalla asemakaavalla 8668 muutetaan korttelin 7125 asemakaavaa siten, että nykyinen pysäköintialue (LPA) rakennetaan asunnoille ja sosiaaliselle palvelulle. Muutoksen myötä maantasopysäköinti poistuu korvautuen rakenteellisena pysäköintinä uudisrakennuksien alakerroksissa. Tämän vuoksi muutetaan asemakaavalla 8697 asuinkortteleiden 7121 - 7124 pysäköintimääräystä siten, että poistetaan viittaus korttelin 7125 LPA-alueeseen ja jätetään vain viittaus korttelinumeroon. Muilta osin kortteleiden voimassa oleva asemakaava määräyksineen säilytetään ennallaan.
ASEMAKAAVAN SUUNNITTELUN VAIHEET
Osallistumis- ja arviointisuunnitelma sekä valmisteluaineisto olivat nähtävillä 26.10.-16.11.2017 ja ne postitettiin osallisille.
Valmisteluaineistoon saatiin yksi mielipide ja kaksi kommenttia. Mielipiteessä vastustettiin Finnpark Oy:n tulemista pysäköinnin toimijaksi. ELY-keskuksen näkemyksen mukaan asemakaava 8697 vastaa hyvin vaiheittaiselle asemakaavalle asetettuja vaatimuksia. ”Kaava-asiakirjojen luettavuuden kannalta olisi suositeltavaa, että myös niiden kaavamerkintöjen, jotka vaiheittaisen asemakaavan alueella jäävät voimaan, määräykset esitetään kaavakartalla.”
Pirkanmaan maakuntamuseo toteaa, että sillä ei ole huomautettavaa.
Kaavoituksen vastine: Kaavakarttaan ja selostukseen lisätään lauseet: 23.6.1982 vahvistettua asemakaavaa nro 5818 muutetaan autopaikkamääräyksen osalta. Muilta osin asemakaava nro 5818 jää voimaan.
Kaavamuutos on tekninen muutos. Kaava-alueen asuinkortteleiden pysäköinti sijoittuu kortteleissa 7125, 7133, 7134 ja 7207 oleville pysäköintialueille (LPA). Kaavamuutoksen nro 8668 myötä LPA-merkintä poistuu korttelista 7125. 23.6.1982 vahvistettua asemakaavaa nro 5818 muutetaan autopaikkamääräyksen osalta. Muilta osin asemakaava nro 5818 jää voimaan.
Asemakaavamuutokset toteutuvat kaavamuutoksen tultua lainvoimaiseksi.
Kiinteistötoimella ei ole kaavaehdotukseen huomauttamista.
Hyväksytään asemakaavaehdotus nro 8697 (päivätty 26.10.2017, tark. 27.11.2017) asetettavaksi nähtäville.
Ulla Kampman ilmoitti esteellisyytensä. Esteellisuus todettiin hallintolain 27 §:n 5 kohdan perusteella. Kampman poistui kokouksesta asian käsittelyn ajaksi.
Projektiarkkitehti Aulikki Graf esitteli asian §:ssä 340 Ajankohtaiset asiat.
Projektiarkkitehti Aulikki Graf, puh. 040 800 7211, etunimi.sukunimi@tampere.fi
Ehdotusvaiheessa saatiin yksi muistutus, jossa kysyttiin pysäköinnin järjestämisestä sekä rakennusaikana että rakentamisen jälkeen.
Hervannan autopaikoitus on aikanaan ratkaistu 1970-luvun suunnitteluperiaatteiden mukaisesti keskitettyjen laajojen pysäköintialueiden avulla. Autojen määrän lisääntyminen yhdessä tuon ajan mitoitusperusteiden kanssa ovat niitä tekijöitä, jotka ovat johtaneet nykyisiin paikoitusongelmiin. Tavoitteena on nyt saada kaavamuutoksen yhteydessä alueen paikoitus nykyaikaiselle tasolle. Korttelia 7125 ympäröivien asuinrakennusten nykyisten rakennuslupien mukaiset velvoitepaikat on tarkoitus luovuttaa yhtiöille uudesta pysäköintilaitoksesta korttelissa 7125. Autopaikkoja on saatavilla riittävästi ja luovutukseen liittyvät sopimusneuvottelut ovat parhaillaan käynnissä. Rakennusaikainen pysäköinti tulee varmasti aiheuttamaan ongelmia, niitä ei ikävä kyllä voida täysin välttää. Paikoituksen tilapäisjärjestelyt suunnitellaan huolellisesti ja tämä yleinen rakentamiseen liittyvä poikkeustilanne on kuitenkin ohimenevä häiriö.
Selostukseen tehtiin muutos muistutuksen johdosta; selostusta täydennettiin.
Hyväksytään 26.10.2017 päivätty ja 27.11.2017 tarkistettu asemakaavaehdotus nro 8697.
Päätöksen jälkeen Ossi Aho jätti eriävän mielipiteensä pöytäkirjaan liitettäväksi.
Keskustelun kuluessa Ossi Aho esitti asian palauttamista uudelleen valmisteltavaksi.
Puheenjohtaja totesi päätösehdotuksen tulleen hyväksytyksi.
Hakija, muistuttaja (1 kpl), Pirkanmaan Ely-keskus, Jalo Tarja/tupa
Liite yla 6.3.2018 voimassa oleva asemakaava.pdf (pdf, 1700 kt)
Liite yla 6.3.2018 ehdotus vaiheasemakaava.pdf (pdf, 1580 kt)
Liite yla 6.3.2018 Asemakaavan selostus ja kaupungin vastine muistutuksiin.pdf (pdf, 268 kt)
Oheismateriaali yla 6.3.2018 palautekooste valmisteluvaihe.pdf (pdf, 289 kt)
Oheismateriaali yla 6.3.2018 palautekooste ehdotusvaihe.pdf (pdf, 135 kt)
Liite Yla 6.3.2018 Eriävä mielipide, Ossi Aho.pdf.pdf (pdf, 19 kt)
Kuuntele Liite yla 6.3.2018 voimassa oleva asemakaava.pdf
Kuuntele Liite yla 6.3.2018 ehdotus vaiheasemakaava.pdf
Kuuntele Liite yla 6.3.2018 Asemakaavan selostus ja kaupungin vastine muistutuksiin.pdf
Kuuntele Oheismateriaali yla 6.3.2018 palautekooste valmisteluvaihe.pdf
Kuuntele Oheismateriaali yla 6.3.2018 palautekooste ehdotusvaihe.pdf
Kuuntele Liite Yla 6.3.2018 Eriävä mielipide, Ossi Aho.pdf.pdf
§ 40 Ajankohtaiset asiat
§ 41 Kestävä Tampere 2030 -kohti hiilineutraalia kaupunkia -linjausten hyväksyminen
§ 42 Oikaisuvaatimus pysäköinnin kieltämisestä Rusthollinrinteessä
§ 43 Oikaisuvaatimus rakennuttamisjohtajan päätökseen autovahingosta Hervannantiellä
§ 44 Muistutukset ja asemakaavaehdotuksen hyväksyminen, Hervanta, Pysäköintialue asumisen sekä liike- ja sosiaalitoimen käyttöön, asemakaava nro 8668
§ 46 Muistutus ja asemakaavaehdotuksen hyväksyminen, Pappila, Huunalankatu 26, asemakaava nro 8672
§ 47 Asemakaavaehdotuksen asettaminen nähtäville, Viiala, Kirvestie 15, asemakaava nro 8711
§ 48 Poikkeamishakemus kiinteistölle 837-118-9901-0, Ratapihankatu 54
§ 49 Tammelan liikenneverkkosuunnitelman hyväksyminen
§ 50 Lintuhytinpuiston yleissuunnitelma (Hervantajärvi)